[{"text_idx": "#000000", "text": "Esperanto (mis)uzita en nova filmo"}, {"text_idx": "#000002", "text": "kiu oni uzas Esperanton \u2013 c\u0302i-foje fakte eluzante nur g\u0302ian nomon. Bedau\u0306rinde, en tiu c\u0302i kazo oni uzas g\u0302in por malnobla celo \u2013 \u201cEsperanto security\u201d nomig\u0302as firmao de la c\u0302efa negativa persono de la filmo."}, {"text_idx": "#000003", "text": "Tiu c\u0302i filmo estas dua filmo de la \u201cStreet Fighter\u201d-serio de video-ludoj."}, {"text_idx": "#000004", "text": "(En la unua \u201cStreet Fighter\u201d-filmo el la jaro 1994 ludis ankau\u0306 fama Jean Claude van Damme. Interesa estas, ke ankau\u0306 en tiu c\u0302i unua filmo oni uzis Esperanton \u2013 aperas pluraj signoj kaj s\u0302ildoj surstrate, same kelkaj fonaj paroloj kaj ec\u0302 la kanto-himno sonas en Esperanto.)"}, {"text_idx": "#000005", "text": "Nuna, dua filmo priskribas la lud-rolulinon Chun-Li, kiun en filmo ludas Kristin Kreuk. Rakonto sekvas personan historion de Chun-Li kaj s\u0302ian vojon al justeco."}, {"text_idx": "#000006", "text": "La filmo okazas en Bankoko, kie la c\u0302efa sentau\u0306gulo planas per sia firmao regi la urbon kaj konstrui mega-palacojn, domegojn por ric\u0302uloj, forigante malric\u0302ulojn de iliaj domoj kaj urbo-partoj. En filmo spekteblas pluraj batal-scenoj, c\u0302ar ja video-ludo temis g\u0302uste pri tio."}, {"text_idx": "#000007", "text": "La filmo ricevis c\u0302efe negativajn kritikojn."}, {"text_idx": "#000008", "text": "Por esperantistoj estas la filmo interesa s\u0302ajne c\u0302efe pro la apero de la surskriboj \u201cEsperanto security\u201d \u2013 tiuj aperas en la filmo pli ofte, c\u0302ar filmistoj elektis tiun nomon por la firmao (\u201cEsperanto corporation\u201c) de la c\u0302efa negativa rolulo. Ne estas konata kialo por tia ago \u2013 pri la nomo de firmao au\u0306 pri Esperanto mem ne aperas ajna mencio en la hejmpag\u0302o de la filmo nek en la pri-filmaj artikoloj rete. S\u0302ajne oni bezonis \u201cneu\u0306tralan\u201d nomon, kiu ne ofendus. Nu, almenau\u0306 Esperanto-komunumo povas esti ofendita, pro la misuzo de la \u201cpaca lingvo\u201d por malpaca prezentigo en la filmo."}, {"text_idx": "#000009", "text": "Vidu unuopajn aperojn de vorto Esperanto en la filmo (alklaku la bildon por grandigi g\u0302in):"}, {"text_idx": "#000010", "text": "La filmo estis lanc\u0302ita 27an de februaro 2009, je DVDj kaj Blu Ray diskoj g\u0302i aperis 30an de junio 2009."}, {"text_idx": "#000012", "text": "Chris Klein kiel Charlie Nash"}, {"text_idx": "#000013", "text": "Michael Clarke Duncan kiel Balrog"}, {"text_idx": "#000014", "text": "Hejmpag\u0302o de la filmo: "}, {"text_idx": "#000015", "text": "Fonto de kelkaj informoj pri la filmo: angla Vikipedio"}, {"text_idx": "#000016", "text": "Rimarko: Ankau\u0306 en pasinteco oni kelkfoje uzis diversmaniere Esperanton por filmoj. Iom pli konata (ankau\u0306 batal-filmo) estas \u201cBlade: Trinity\u201c, en kiu tamen Esperanto ludas pli gravan rolon, malgrau\u0306 ke g\u0302i ankau\u0306 estas neglektata (pretervidata) de publiko."}]